Diari Oficial de la Generalitat Valenciana


Sumari del DOGV 6441, del 19-01-2011 (2010/13903)

Notificació de la sentència dictada en el judici de divorci contenciós número 1027/2008.
----------------------------------------------------------------------------------------

### Dades del document

Número de DOGV
:   6441

Data del DOGV
:   19-01-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2010/13672


Organisme emissor
:   Jutjat de Primera Instància Número 3 de Dénia

Tipus de document
:   Edicte

Notificació de la sentència dictada en el judici de divorci contenciós número 1027/2008. [2010/13615]  
Divorci contenciós 001027/2008  
De: Mercia María Oliveira Santos Steinacker.  
Procurador: Miguel Juan Llobell Perles.  
Contra: Johannes Steinacker.  
Procurador/a: -  
En aquest procediment de divorci seguit a instàncies de Mercia María Oliveira Santos Steinacker, contra Johannes Steinacker, s'ha dictat la sentència, que té la dispositiva que, literalment, és com segueix:  
«Dispositiva  
Estime la demanda presentada pel procurador Miguel Llobell Perles, en nom i representació de Mercia María Oliveira Santos, contra Johannes Steinacker; en conseqüència:  
1. Declare la dissolució per divorci del matrimoni format per Mercia María Oliveira Santos i Johannes Steinacker, amb tots els efectes legals.  
2. Johannes Steinacker ha de pagar mensualment, en concepte de pensió d'aliments per al seu fill major d'edat, la quantitat de 400 euros, que ha d'ingressar dins dels cinc primers dies de cada mes, per anticipat, en el compte que designe la senyora Oliveira. Aquesta pensió s'actualitzarà anualment de conformitat amb l'índex de preus al consum o índex que el substituïsca.  
Igualment, Johannes Steinacker ha de pagar la meitat de les despeses extraordinàries que, respecte del fill, puguen derivar-se de malaltia i educació (despeses mèdiques i farmacèutiques, lents, tractaments ortopèdics, ortodòncia i activitats extraescolars), que no estiguen cobertes per la Seguretat Social ni per organismes públics.  
3. No condemne a costes cap de les parts.  
Notifiqueu aquesta sentència a les parts i indiqueu-los que, atés que no és ferma, s'hi pot interposar un recurs d'apel·lació, que s'haurà de preparar, si pertoca, davant d'aquest mateix Jutjat, dins dels cinc dies següents a la notificació (art. 455 i 457 LEC).  
De conformitat amb el que estableix la disposició addicional 15a de la Llei Orgànica 1/2009, de 3 de novembre, per la qual es modifica la Llei Orgànica del Poder Judicial, d'1 de juliol de 1985, perquè aquest recurs d'apel·lació s'admeta a tràmit, s'haurà de constituir un dipòsit de 50 euros, que es tornarà únicament en el cas que el recurs s'estime. Aquesta quantitat s'haurà d'ingressar en el compte de l'entitat Banesto que correspon a aquest expedient, i s'indicarà en el camp «Concepte» el codi «02 civil-apel·lació» i la data de la resolució objecte de recurs, amb el format dd/mm/aaaa.  
Una vegada siga ferma, feu-ho saber al Registre Civil de Wien-Währing (Àustria) (art. 755 LEC i 76 LRC).  
Aquesta és la meua sentència, de què s'ha de dur una testimoniança a les actuacions i se n'ha d'enquadernar l'original, que pronuncie, mane i firme.  
Publicació. La sentència anterior ha sigut donada, llegida i publicada pel magistrat jutge substitut que la firma, mentre estava constituït en audiència pública el dia de la seua data. En done fe».  
I atés que el demandat esmentat, Johannes Steinacker, es troba en parador desconegut, expedisc aquest edicte a fi que li valga de notificació de forma deguda.  
Dénia, 27 d'octubre de 2010.- La secretària judicial: Esther Ferrer Cejalvo.